Ingjald Reichborn-Kjennerud (1901–81)

Ingjald Reichborn-Kjennerud (født 25. september 1901 i Kristiania, død 9. juni 1981) var en norsk tannlege som var ekspert på tannproteser og blant de første i Norge som var professor i odontologi (læren om tennene og tannsykdommer). Han hadde etter examen artium 1920, blitt utdannet som vanlig tannlege i 1924 og ble i 1925 tilsatt ved Statens Tandlægeinstitut (etablert 1909) i Oslo. Han virket under den tysk-tsjekkiske sjefsodontolog Karl Häupl (1893–1960) som hadde arbeidet i Norge siden 1923 og tok doktorgraden i 1935. Han gjestet institutter i Tsjekkoslovakia i 1935 og hadde flere opphold i USA frem til 1940, blant annet ved et laboratorium ved University of Michigan. Han var professor fra 1940.  

Etter krigen ble han i 1945 innvalgt i Det Norske Videnskaps-Akademi, og i 1946 mottok han Fridtjof Nansens belønning for fremragende forskning. Instituttet hans var fra 1958 en del av Universitetet i Oslo og Reichborn-Kjennerud ble dets første dekanus.

Reichborn-Kjennreud ble tildelt St. Olavs Orden i 1966 og var også æresdoktor ved Universitetet i Lund.

Han var sønn av Ingjald Reichborn-Kjennerud (1865-1949) og Aagot Jost (1872-1949). Moren var datter av kjøpmann William Jost i Kristiansand. Faren var sønn av Hermana Reichborn og skolebestyrer Hans Kjennerud på Hamar. Hans far (Ingjald sr.) var militærlege og som i 1901 utga «Kokebok for den norske hær».Ingjald Reichborn-Kjennerud i Hvem er Hvem, 1948.  Ingjalds yngre bror Odd Jost Reichborn-Kjennerud (1903–1992)Brorens dødsår er fra familiegraven ved Gravferdsetaten i Oslo. ble dosent ved samme institutt som Ingjald.Odd Jost Reichborn-Kjennerud i Hvem er Hvem, 1973. Egil Reichborn-Kjennerud (1903–1974) fra Kristiansand var deres søskenbarn.

Reichborn-Kjennerud ble  gift i 1926 med Sigrid Bergman (1900) fra Halden, datter av grosserer Johan Hilmar Bergman.Ingjald Reichborn-Kjennerud i Hvem er Hvem, 1973. Han ble atter gift i 1952 med tannlegeAt Astri var tannlege er vist i  Astrid Marie Kristiansen (1911–2004), datter av en urmaker Peder Kristiansen i Stavanger.
Ingjald Reichborn-Kjennerud i lokalhistoriewiki.no. Hans datteren Sissel Reichborn-Kjennerud (1936-2021) var overlege ved Radiumhospitalet. 

 Referanser 

 Eksterne lenker 


Kategori:Norske professorer i odontologi
Kategori:Professorer ved Universitetet i Oslo
Kategori:Norske tannleger
Kategori:Alumni fra Universitetet i Oslo
Kategori:Personer fra Oslo
Kategori:Riddere av 1. klasse av St. Olavs Orden
Kategori:Medlemmer av Det Norske Videnskaps-Akademi